Kevin Spacey

Kevin Spacey Fowler (s. 26. heinäkuuta 1959 South Orange, New Jersey, Yhdysvallat) on yhdysvaltalainen Oscar-palkittu näyttelijä, ohjaaja ja tuottaja. Hän aloitti uransa teatterissa 1980-luvulla ja näytteli sivurooleja elokuvissa ja televisiosarjoissa. Hän sai ensimmäisen Oscar-palkintonsa parhaasta miessivuosasta rikoselokuvassa Epäillyt (1995). Myöhemmin hänet palkittiin parhaan miespääosan Oscar-palkinnolla draamaelokuvasta American Beauty (1999). Spacey on uransa aikana ollut useita kertoja Golden Globe- ja Emmy-ehdokkaana. Hän on näytellyt muun muassa psykologisessa jännityselokuvassa Seitsemän (1995), rikoselokuvassa L.A. Confidential (1997) sekä draamaelokuvassa Anna hyvän kiertää (2000). Spacey näytteli Teräsmiehen arkkivihollista Lex Luthoria supersankarielokuvassa Superman Returns (2006). Vuodesta 2013 lähtien hän on esiintynyt Netflixin poliittisen draamasarjan House of Cardsin pääroolissa, minkä lisäksi hän toimii sen vastaavana tuottajana. Hän voitti parhaan miespääosan Golden Globen roolistaan vuonna 2015. == Varhainen elämä == Kevin Spaceyn vanhemmat olivat sihteeri Kathleen Ann Fowler (o.s. Knutson, 1931–2003) ja tekninen kirjoittaja Thomas Geoffrey Fowler (1924–1992). Hänellä on kaksi vanhempaa sisarusta, Julie ja Randy Fowler. Spaceyn sukujuuret ovat Ruotsista, Englannista ja Walesista. Hän syntyi South Orangessa New Jerseyssä ja vietti lapsuutensa Kaliforniassa, jonne perhe muutti Spaceyn ollessa nelivuotias. Hän kävi kymmenennen ja yhdennentoista luokan Canoga Park High Schoolissa ja valmistui Chatsworth High Schoolista. Spacey esiintyi seniorivuonnaan näytelmässä The Sound of Music Georg von Trappina ja otti taiteilijanimekseen toisen nimensä ja isoäitinsä tyttönimen Spaceyn. Hän yritti muutaman vuoden ajan hankkia menestystä koomikkona ennen pääsyä Juilliardiin. Opiskeluaikanaan hän myös esitti stand up -komiikkaa keilauskisoissa. == Ura == Spacey opiskeli vuosina 1979–1981 näyttelemistä Juilliard Schoolissa. Hän keskeytti opintonsa vuonna 1981 ja teki samana vuonna ensimmäisen lavaesiintymisensä ammattilaisena New Yorkin Shakespeare-festivaaleilla esitetyssä näytelmässä Henrik VI, osa I. Ensimmäisen Broadway-esiintymisensä hän teki seuraavana vuonna Henrik Ibsenin näytelmässä Kummittelijoita. Spacey on ollut teatteriurallaan kahdesti ehdolla Tony-palkinnon saajaksi, vuonna 1991, jolloin hänet myös palkittiin sivuosaroolistaan Neil Simonin kirjoittamassa näytelmässä Lost in Yonkers, ja vuonna 1999 pääosaroolistaan Eugene O’Neillin kirjoittamassa näytelmässä The Iceman Cometh. Spaceyn elokuvaura alkoi vuonna 1986, jolloin hän esitti pientä roolia, varasta metrossa, romanttisessa komediassa Sydän karrella. Läpimurtonsa suuremman yleisön tietoisuuteen hän teki esitettyään Roger ”Verbal” Kintiä elokuvassa Epäillyt. Hän sai roolistaan parhaan miessivuosan Oscar-palkinnon. Toisen Oscarin hän sai näyteltyään päähenkilöä, keski-iän kriisiä potevaa Lester Burnhamia mustassa komediassa American Beauty, joka sai ensi-iltansa vuonna 1999. Hänet palkittiin tuosta roolista myös muun muassa Bafta- ja SAG-palkinnolla. Golden Globe -ehdokkaana Spacey on ollut kuudesti, kahdesti kategoriassa paras miespääosa draamaelokuvassa (elokuvista American Beauty ja Laivauutisia), kahdesti kategoriassa paras miespääosa musikaali- tai komediaelokuvassa (elokuvista Beyond the Sea ja Casino Jack), kerran kategoriassa paras miessivuosa elokuvassa (elokuvasta Epäillyt) ja kerran kategoriassa paras miespääosa minisarjassa tai televisioelokuvassa (televisioelokuvasta Uudelleenlaskenta). BAFTA-ehdokkaana hän on ollut American Beauty -roolinsa lisäksi elokuvista L.A. Confidential, jossa hänen roolihenkilönsä on etsivä Jack Vincennes, ja Laivauutisia. Spaceyn muihin elokuvarooleihin lukeutuvat muun muassa sarjamurhaaja John Doe elokuvassa Seitsemän sekä Teräsmiehen arkkivihollinen Lex Luthor elokuvassa Superman Returns. Spacey näytteli myös Eugene Simonetia elokuvassa Anna hyvän kiertää (2000). Vuonna 1997 Spacey perusti tuotantoyhtiön Trigger Street Productions yhdessä Dana Brunettin kanssa. Elokuviin, joissa hän on ollut tuottajana, lukeutuvat muun muassa Kalavelkoja hollywoodilaisittain ja Beyond the Sea, joissa hän itsekin näytteli, ja Minin eka kerta. Elokuva The Social Network, jonka vastaavana tuottajana hän toimi, sai tammikuussa 2011 vuoden 2010 parhaan draamaelokuvan Golden Globe -palkinnon. Elokuva Beyond the Sea, joka kertoo muusikko Bobby Darinista, oli myös hänen käsikirjoittamansa ja ohjaamansa. Ensimmäinen elokuva, jonka hän ohjasi, oli rikosdraama Albiino alligaattori. Paitsi näyttelijänä, tuottajana, käsikirjoittajana ja ohjaajana, Spacey on toiminut myös teatterinjohtajana. Hän aloitti vuonna 2003 lontoolaisen Old Vic -teatterin taiteellisena johtajana. Spacey on toiminut Britanniassa myös teatteritaiteen vierailevana professorina Oxfordin yliopiston St Catherine’s Collegessa. Spacey sai vuonna 1999 tähden Hollywood Walk of Famelle. === Syytökset seksuaalisesta ahdistelusta === Lokakuussa 2017 näyttelijä Anthony Rapp syytti Spaceytä seksuaalisesta ahdistelusta, joka tapahtui vuonna 1986. Sen myötä tuli julkisuuteen myös useita muita henkilöitä, jotka syyttivät Spaceytä ahdistelusta. Syytösten seurauksena Netflix katkaisi kaikki suhteet Spaceyyn ja House of Cardsin viimeinen tuotantokausi tehtiin ilman sarjan pääosanäyttelijää Spaceytä.https://www.hollywoodreporter.com/news/star-trek-star-claims-kevin- spacey-made-a-pass-at-him-at- age-14-1052828https://yle.fi/uutiset/3-9916619https://www.stara.fi/2017/12/06/netflix- vahvisti-house-of-cards-jatkuu-kevin-spacey-sai-potkut/ Spacey tuomittiin maksamaan sarjan tuottajille 31 miljoonan dollarin korvaukset. Spacey oli saanut valmiiksi roolityönsä elokuvassa All the Money in the World, mutta syytösten tultua julki hänet korvattiin toisella näyttelijällä ja hänen osansa kuvattiin uudelleen. Rapp väitti Spaceyn kosketelleen häntä seksuaalisesti, kun hän oli 14-vuotias. Rapp vaati Spaceyltä oikeudessa 40 miljoonan dollarin korvauksia, mutta valamiehistön mielestä Rapp ei pystynyt todistamaan väitettään, ja tuomari hylkäsi kanteen. Heinäkuussa 2018 tuli esille uusia Spaceyyn kohdistettuja ahdistelusyytöksiä. The Guardian -lehden mukaan selvityksessä oli tullut esiin parikymmentä häirintätapausta ajalta, jolloin Spacey johti Old Vic-teatteria Lontoossa. Hiljattain esiin tulleet kolme tapausta on yhdistetty Britannian poliisin nimeämättömään epäiltyyn, joka on ollut kolmen aiemman tapauksen tutkinnan kohteena. Myös näyttelijä Guy Pearce on haastattelussa vihjannut epäsuorasti Spaceyn ahdistelleen häntä L.A. Confidential -elokuvan kuvauksissa vuonna 1997. Spacey ei ole itse kommentoinut syytöksiä marraskuun 2017 jälkeen, jolloin hän ilmoitti hakeutuvansa hoitoon. Spaceylle luettiin Nantucketissa Massachusettsissa 7. tammikuuta 2019 syyte seksuaalisesta ahdistelusta. Syytteen mukaan hän oli ahdistellut tekohetkellä 18-vuotiasta nuorukaista juotettuaan hänet ensin humalaan. Syyttäjät kuitenkin hylkäsivät oikeusjutun. Spaceytä syytettiin myös yhdeksästä 2001–2013 välillä tapahtuneesta seksuaalirikoksesta, jotka olivat kohdistuneet neljään mieheen. Heinäkuussa 2023 oikeusistuin vapautti Spaceyn kaikista syytteistä. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1986 Sydän karrella Heartburn varas metrossa 1988 Rocket Gibraltar Rocket Gibraltar Dwayne Hanson 1988 Working Girl – tieni huipulle Working Girl Bob Speck 1989 Syyttömät silminnäkijät See No Evil, Hear No Evil Kirgo 1989 Isä Dad Mario 1990 Voimannäyttö A Show of Force Frank Curtin 1990 Henry ja June Henry & June Richard Osborn 1992 Myyntitykit Glengarry Glen Ross John Williamson 1992 Vieraissa Consenting Adults Eddy Otis 1994 Lumikenttien sankari Iron Will Harry Kingsley 1994 The Ref The Ref Lloyd Chasseur 1995 Kalavelkoja hollywoodilaisittain Swimming with Sharks Buddy Ackerman 1995 Tuntematon uhka Outbreak majuri Casey Schuler 1995 Epäillyt The Usual Suspects Roger ”Verbal” Kint 1995 Seitsemän Se7en John Doe 1996 On aika tappaa A Time to Kill piirisyyttäjä Rufus Buckley 1996 Looking for Richard Looking for Richard itsenään 1997 L.A. Confidential L.A. Confidential ylikonstaapeli Jack Vincennes 1997 Keskiyö hyvän ja pahan puutarhassa Midnight in the Garden of Good and Evil James Arthur Williams 1998 Neuvottelija The Negotiator komisario Chris Sabian 1998 Eddien maailma Hurlyburly Mickey 1998 Ötökän elämää A Bug’s Life Hopper (äänirooli) 1999 American Beauty American Beauty Lester Burnham 2000 Sikariporras The Big Kahuna Larry Mann 2000 Tavallisen rehti rikollinen Ordinary Decent Criminal Michael Lynch 2000 Anna hyvän kiertää Pay It Forward Eugene Simonet 2001 K-PAX K-PAX Prot / Robert Porter 2001 Laivauutisia The Shipping News Quoyle 2003 David Galen elämä The Life of David Gale David Gale 2004 Beyond the Sea Beyond the Sea Bobby Darin 2004 The United States of Leland The United States of Leland Albert T. Fitzgerald 2005 Edison Edison Levon Wallace 2006 Superman Returns Superman Returns Lex Luthor 2007 Joulupukki ja sen veli Fred Claus Clyde Northcut 2008 21 21 Mickey Rosa 2009 Telstar Telstar: The Joe Meek Story majuri Wilfred Banks 2009 Kuu Moon GERTY (äänirooli) 2009 Vuohia tuijottavat miehet The Men Who Stare at Goats Larry Hooper 2009 Shrink – Tapaus tohtori Carter Shrink Henry Carter 2010 Casino Jack Casino Jack Jack Abramoff 2010 Father of Invention Father of Invention Robert Axle 2011 Inseparable Inseparable Chuck 2011 Margin Call Margin Call Sam Rogers 2011 Kaameat pomot Horrible Bosses Dave Harken 2014 Kaameat pomot 2 Horrible Bosses 2 Dave Harken 2016 Elvis & Nixon Elvis & Nixon Richard Nixon 2016 Nine Lives Nine Lives Tom Brand / Mr. Fuzzypants 2017 Rebel in the Rye Rebel in the Rye Whit Burnett 2017 Baby Driver Baby Driver Doc 2018 Kuoleman klubi Billionaire Boys Club Ron Levin Televisioelokuvat Televisioelokuvat Televisioelokuvat Televisioelokuvat Vuosi Suomenkielinen nimi Alkuperäinen nimi Rooli 1987 Long Day’s Journey into Night Long Day’s Journey into Night James ’Jamie’ Tyrone Jr. 1990 When You Remember Me When You Remember Me Wade 1990 Fall from Grace Fall from Grace Jim Bakker 1991 Darrow Darrow Clarence Darrow 1994 Tuomiopäivän tykki Doomsday Gun Jim Price 2008 Uudelleenlaskenta Recount Ron Klain Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 1987 Kutsukaa McCall The Equalizer ylikonstaapeli Cole ”Solo” 1987 Murharyhmä Crime Story senaattori Rourke ”The Senator, the Movie Star, and the Mob” 1988 Wiseguy Wiseguy Mel Profitt 1988 Kuka murhasi Mary Phaganin? The Murder of Mary Phagan Wes Brent minisarja; 2 jaksoa 1989 Unsub Unsub Benton ”Clean Slate” 1992 L.A. Law L.A. Law Giles Keenan ”Guess Who’s Coming to Murder” 1993 TriBeCa TriBeCa Chris Boden ”Heros Exoletus” 1997, 2006 Saturday Night Live Saturday Night Live itsenään (juontaja) 2 jaksoa 2013–2017 House of Cards House of Cards Francis ”Frank” Underwood 65 jaksoa Ohjaajana ja tuottajana Ohjaajana ja tuottajana Ohjaajana ja tuottajana Vuosi Nimi Rooli 1995 Kalavelkoja hollywoodilaisittain vastaava tuottaja 1997 Albiino alligaattori ohjaaja 2000 Tavallisen rehti rikollinen tuottaja 2000 Sikariporras tuottaja 2004 Beyond the Sea ohjaaja, tuottaja ja käsikirjoittaja 2004 The United States of Leland tuottaja 2006 Minin eka kerta tuottaja 2010 The Social Network vastaava tuottaja 2013 Captain Phillips vastaava tuottaja 2013 House of Cards vastaava tuottaja Videopelit Videopelit Videopelit Vuosi Nimi Äänirooli 2006 Superman Returns Lex Luthor 2014 Call of Duty: Advanced Warfare Jonathan Irons == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Oscar-palkinnon saajat Luokka:Yhdysvaltalaiset teatterinjohtajat Luokka:BAFTA-palkinnon saajat Luokka:Tony-palkinnon saajat Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Vuonna 1959 syntyneet Luokka:Elävät henkilöt Luokka:Seulonnan keskeiset artikkelit